armvectores/hy_wikipedia_2023 huggingface dataset:
Elliphant

Էլինոր Ուլովսդոթթեր (շվեդերեն՝ Ellinor Olovsdotter, հոկտեմբերի 8, 1985(1985-10-08), Ստոկհոլմ), հայտնի է Elliphant մականունով, շվեդ երգչուհի և երգերի հեղինակ։


== Կենսագրություն ==


=== Վաղ շրջան ===
Էլինորը ծնվել և մեծացել է Ստոկհոլմում՝ Կատարինա-Սոֆիա շրջանում, և ապրել է մոր հետ։ Դեռևս մանկությունում նրա մոտ ախտորոշել էին ուշադրության պակասի և հիպերակտիվության համախտանիշ, նաև դիսլեկցիա, որի պատճառով նրա մոտ խնդիրներ էին առաջացել դպրոցում։ 15 տարեկանում Էլինորի տատիկը նրան երեք շաբաթով տանում է իր հետ Հնդկաստան, որը, աղջկա խոսքերով, մեծ ազդեցություն էր թողել իր վրա։ Վերադառնալուց հետո նա մատուցող աշխատեց այնքան ժամանակ, մինչև կարողացավ որոշ գումար հավաքել ու վեց ամսով ուղևորվել Հնդկաստան։ Հետագայում նա որոշ ժամանակ ապրել է Գերմանիայում, Ֆրանսիայում և Մեծ Բրիտանիայում, զբաղվել է լուսանկարչությամբ՝ մինչև իր երաժշտական կարիերան.:


=== Կարիերա ===
2011 թվականին Elliphant-ը սկսեց համագործակգել TEN Music group-ի հետ։ Դրա հիմանդիրներից մեկի՝ Թիմ Դենեվի հետ նա հանդիպել էր այդ տարի Փարիզում տեղի ունեցած երեկույթներից մեկի ժամանակ։ Դենեվին պետք էր մեկը, ով կօգներ նրան դեմո ձայնագրությունների հարցում։
Elliphant-ը 2012 թվականին ներկայացրեց իր դեբյուտային սինգլը՝ «Tekkno Scene»: Այն ընդհանուր առմամբ դրական արձագանքների արժանացավ, համեմատում էին M.I.A-ի և Diplo-ի աշխատանքների հետ։ Այն տեղ գտավ նաև FIFA 13 վիդեոխաղում։ 2012 թվականին Elliphant-ը թողարկեց իր առաջին մինի ալբոմը Bigger Splash Records լեյբլով, որտեղ տեղ էին գտել «Tekkno Scene» և «Down on Life սինգլները։
Նրա դեբյուտային ալբոմի թողարկումից հետո Idolator կայքին տված հարցազրույցում նա հաղորդեց, որ արդեն պայմանագիր է ստորագրել Dr. Luke Kemosabe Records լեյբլի հետ և պատրաստվում է թողարկել իր առաջին ստուդիայի ալբոմը A Good Idea վերնագրով։ Ալբոմը թողարկվեց 2013 թվականի հոկտեմբերի 9-ին Շվեյցարիայում։ Այդ աբլոմի վրա բացի Էլինորից աշխատել էին ուրիշ կատարողներ և պրոդյուսերներ, ներառյալ Niki & The Dove դուետը, որոնք մասնակցում էին «More fire» թրեքի ձայնագրությանը։
Look like you անվանումով երկրորդ մինի ալբոմը թողարկվեց 2014 թվականի ապրիլին, որի ստեղծման աշխատանքներին մասնակցում էին Dr. Luke, Diplo, Skrillex և Դեյվ Սիթեքը։ Դրան հաջորդեց One More մինի ալբոմը, որի աշխատանքներին մասնակցել էր դանիացի երգչուհի MØ-ն։ Միևնույն ժամանակ Elliphant-ը այն կատարողներից մեկն էր, որը բացում էր բրիտանացի երգչուհի Charli XCX 2014 թվականին տեղի ունեցած Girl Power North America Tour համերգային հյուրախաղերը։
2015 թվականի հուլիսին հայտարարվեց, որ առաջին հյուսիսամերիկյան ալբոմը (թվով երկրորդ ստուդիայի ալբոմը)՝ Elliphant Living Life Golden-ը, կթողրարկվի 2015 թվականի սեպտեմբերի 25-ին Kemosabe Records-ի կողմից։ Սակայն ավելի ուշ թողարկման ամսաթիվը տեղափոխվեց 2016 թվականի մարտի 25։


== Սկավառակագրություն ==


=== Ալբոմներ ===


=== Մինի ալբոմներ ===


=== Սինգլներ ===


=== Հրավիրված մասնակցություն ===


=== Վիդեոհոլովակներ ===


== Ծանոթագրություններ ==
Էշաք Մեյդան

Էշաք Մեյդան, Էշեք Մեյդան, լեռնանցք Կիլիկիայում, Զեյթուն գյուղաքաղաքից արևելք, Աղդաղ լեռնաշղթայում։ Էշաք Մեյդանի արևելքում գտնվող Ավազ Գետիկ լեռան հետ կազմում է խոր և աստիճանավոր մի կիրճ՝ Սանդուխ անունով, որ տարածվում է մինչև Սուրբ Փրկիչ վանքն ու Ջերմուկի դաշտը։


== Ծանոթագրություններ ==
Վասիլի Ստրուվե (այլ կիրառումներ)

Վասիլի Ստրուվե, կարող է վերաբերել՝

Վասիլի Ստրուվե - ռուս աստղագետ և գեոդեզիստ
Վասիլի Ստրուվե - խորհրդային արևելագետ, Հին Արևելքի պատմության մասնագետների սովետական դպրոցի հիմնադիր
Lighters (երգ)

«Lighters», հիփ հոփ ժանրի ամերիկյան Bad Meets Evil դուետի երգը՝ դեբյուտային EP ալբոմից։ Դուետի կազմում են Էմինեմը և Royce da 5'9"-ը՝ Hell: The Sequel-ից։ Երգի կրկներգը կատարում է ամերիկացի երգիչ և երգերի հեղինակ Բրունո Մարսը։ Արտադրությամբ զբաղվել են Էմինեմը, Բեթլ Ռոյը և The Smeezingtons խումբը։


== Երգի մասին ==
Երգը նվիրված է Էմինիմին, որը հրաժարվել է թմրանյութերից և ալկոհոլից և վերադառնում է դեպի՝ ռեփը և Ռոյսի փառքի արևածագին։ Երգն ունի նաև տեսահոլովակ։ Էմինեմի դրվագը սկսվում է նրա բնակարանում, որտեղ երգիչը նստած է բազմոցին և փորձում է երգ գրել, բայց չի կարողանում։ Ռոյսի հատվածի դրվագը սկսում է բանտախցում։ Տեսահոլովակը հանդիսանում է անցյալի ուղերձ. օրինակ Էմինեմը տեսահոլովակում սպիտակ մազերով է՝ ինչպես 2009 թվականին, իսկ Ռոյսը ցուցադրվում է բանտախցում, քանի որ նախկինում որոշակի ժամանակով բանտարկված է եղել։ Արդյուքնում երկու հերոսն էլ ըստ սյուժեի գտնում են դռնակներ, ինչից հետո դուրս են գալիս բաց տարածություն։ Տեսահոլովակն ավարտվում է նրանով, որ մարդիկ երկնքում լապտերներ են գցում («անգլ.՝ Lighters»):


== Կենդանի կատարումներ ==
Էմինեմը և Royce 5’9-ն առաջին անգամ ելույթ են ունեցել «Fast Lane» և «Lighters» երգերով՝ 2011 թվականին կայացած Bonnaroo երաժշտական փառատոնի ժամանակ։


== Հիթ-շքերթներ և հավաստագրումներ ==


=== Թողարկման պատմություն ===


== Ծանոթագրություններ ==
Ուիլյամ Ջոն Բենվիլ

Ուիլյամ Ջոն Բենվիլ (անգլ.՝ William John Banville, դեկտեմբերի 8, 1945(1945-12-08)[…], Ուեքսֆորդ, Արևելք, Իռլանդիա), իռլանդացի գրող, համարվում է իր երկրի լավագույն գրողներից  և փայլուն ոճաբաններից մեկը ։ Բուքերյան  (2005), Արքայադուստր Աստուրիացու մրցանակների դափնեկիր է(2014)։  նրա արձակը համեմատում են   Հակոբով, Վլադիմիր Վլադիմիրովիչ Հակոբովի  ստեղծագործության հետ ճշգրտության, երևակայության և սև հումորի հակվածության համար;


== Կենսագրություն ==
Ջոն Բենվիլը ծնվել է  դեկտեմբերի 8-ին 1945 года  [Ուեքսֆորդ[ (քաղաք)| Ուեքսֆորդում]]   Իռլանդիայի հարավ -արևելքում; Ավարտել էդպրոցն ու քոլեջը իր հայրենի քաղաքում ; Ուսումից հետո Բենվիլը գնացել է աշխատելու  որպես ծառայող իռլանդական ազգային   Aer Lingus ավիաընկերությունում, ինչը նրան հնարավորություն տվեց ճամփորդել աշխարհում զգալի զեղչերով ։   1960-ական թվականներ ի վերջին  նա ապրել է  ԱՄՆ-ում,  իսկ հայրենիք վերադառնալուց հետո  ընդունվեց աշխատանքի  The Irish Press թերթի խմբագրի օգնականի պաշտոնում,  որտեղ աշխատեց մինչև նրա փակվելը  1995 թվականը։
Ջոն Բենվիլի առաջին գիրքը պատմվածքների ժողովածու է ՝ Long Lankin ,    լույս տեսավ 1970 թվականին; Հետագայում նրա գրչի տակից դուրս էին գալիս չնչին բացառություններով միայն վեպեր։ Բենվիլի 15-րդ վեպը՝ «Море», արժանացել է Բուքերյան մրցանակի  2005 թվականին;


== Ստեղծագործությունները ==
1970 — Long Lankin
1971 — Գիշերային  գավաթակիր / Nightspawn
1973 —Կեչիների պուրակ  / Birchwood
1976 - Բժիշկ Կոպերնիկուս
1981 — Քեպլեր / Kepler, a Novel, рус. перевод 2008
1982 —Նյուտոնի նամակը / The Newton Letter: An Interlude , рус. перевод 1990
1986 —Մեֆիստո  / Mefisto
1989 — ՀանցանշաններУлики / The Book of Evidence, рус. перевод 1995
1993 — Տեսիլքներ/ Ghosts
1995 — Աթենա / Athena: A Novel , рус. перевод 2001
1997 —Անձեռնմխելին  / The Untouchable, рус. перевод 2003
2000 — Մթագնում / Eclipse, рус. перевод 2004
2002 —Գերություն Пелена / Shroud
2003 — Պրագա. Магические зарисовки / Prague Pictures: Portrait Of A City, рус. перевод 2005
2005 — Ծովը / The Sea, рус. перевод 2006
2009 — The Infinities
2012 — Ancient Light
2015 — The Blue Guitar 


== Ծանոթագրություններ ==


== Արտաքին հղումներ ==
Ժողովածու (1387)

Ժողովածու (1387), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1387 թվի տակ։ Ձեռագիրը գրվել է 1733-1735 թվականներին Սարգիս գրիչի կողմից, Պրուսայում, Անդրիանուպոլիսում։ Գրված է թղթի վրա, որը ունի 16,4X10,8 սմ չափս։ Ձեռագիրը կազմված է 203 թերթից։ Գրված է միասյուն, նոտրգրով։ Ունի կիսախորան մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 130բ, 145բ, 161բ, 197բ, հետագայի՝ աստառ Ա (1805 թ.):


== Բովանդակություն ==
Տաղ ծննդեան։
Մատթ. Ջուղայեցւոյ Հաւաքումն ի Ղուկասու գլխոյ։
Քարոզք (Մատթ. Ջուղայեցի, Ես. Նշեցի)։
Աբրահամ Կրեստացւոյ թուղթ առ մահտեսի Յարութիւնն։
Առակք։
Հաւատով խոստովանիմ, Դեղագիրք, Կերպ թանաք շինելոյ (Հայատառ թուրքերեն)։


== Ծանոթագրություններ ==
Էլբա-Էլստեր (շրջան)

Էլբա-Էլստեր  (գերմ.՝ Landkreis Elbe-Elster), շրջան Գերմանիայում։ Շրջկենտրոնն է Հերցբերգ քաղաքը։ Զբաղեցնում է 1889,34 կմ2։ Բնակչությունը՝ 112 471 մարդ։ Բնակչության խտությունը՝ 33 մարդ/կմ2։
Շրջանի պաշտոնական կոդը՝ 12 0 62։ Շրջանում 45 համայնք կա։


== Ծանոթագրություններ ==
Մոնիկա Ուիլսոն

Մոնիկա Ուիլսոն (անգլ.՝ Monica Wilson, ծննդյան անունը՝ Hunter, հունվարի 3, 1908(1908-01-03), Lovedale, ՀԱՀ - հոկտեմբերի 26, 1982(1982-10-26), Hogsback, Nkonkobe Local Municipality, Ամաթոլե, Արևելյան Կապ, ՀԱՀ), հարավաֆրիկացի մարդաբան։ Քեյփթաունի համալսարանի սոցիալական մարդաբանության ամբիոնի պրոֆեսոր (1952-1973)։


== Կենսագրություն ==
Մոնիկա Հանթերը ծնվել է միսիոներների ընտանիքում, Արևելյան Քեյփի Լովեդալ միսիոներական կայանում։ Մանկուց խոսել է կոսա լեզվով։ Նախքան 1934 թվականին Քեմբրիջի համալսարանից մարդաբանության դոկտորի կոչում ստանալը, պատմություն է ուսանել Քեմբրիջի 	
Գիրթոն քոլեջում։ Նրա թեզը, որի հիմքում Արևելյան Քեյփի Մպոնդո ժողովուրդն էր 1931 և 1933 թվականներին, ներկայացվել է Նվաճման արձագանք մենագրության մեջ։
1935 թվականին ամուսնացել է Գոդֆրի Ուիլսոնի հետ և 1935-1938 թվականներին զույգը Տանզանիայում ձեռնարկել է դաշտային հետազոտություն Nyakyusa ժողովրդի հետ կապված։ Աշխատանքները հովանավորել է Աֆրիկյան միջազգային ինստիտուտը։ 
Գոդֆրի Ուիլսոնը մահացել է 1944 թվականին։ 1944-1946 թվականներին Մոնիկան դասավանդել է Ֆորթ Հերի համալսարանի քոլեջում, 1947-1951 թվականներին՝  Ռոդսի համալսարանում։ 1952-1973 թվականներին եղել է Քեյփթաունի համալսարանի սոցիալական մարդաբանության ամբիոնի պրոֆեսոր։
Մահացել է Հոգսբեկ քաղաքի իր տանը, որն այժմ Ֆորթ Հերի համալսարանի համար հետազոտական կենտրոն է ծառայում։


== Պատկերասրահ ==

		
		
		


== Աշխատություններ ==


== Գրականություն ==
Andrew Bank, Leslie J. Bank, eds. (2013)։ Inside African Anthropology: Monica Wilson and Her Interpreters։ Cambridge University Press։ ISBN 978-1-107-02938-5 


== Ծանոթագրություններ ==


== Արտաքին հղումներ ==
UCT Libraries Digital Collections - Monica and Godfrey Wilson Collection
Գիշերահավասարի կետեր

Գիշերահավասարի կետեր, խավարածրի ու երկնային հասարակածի հատման կետերը։ Երբ արեգակը տարեկան տեղափոխման ընթացքում գտնվում է այդ կետերում, գիշերվա և ցերեկվա տևողությունները երկրի վրա բոլոր վայրերում լինում են իրար հավասար։ Գիշերահավասարի այն կետը, ուր արեգակը լինում է մարտի 21-ին, կոչվում է գարնանային գիշերահավասարի կետ․ նշանակվում է γ (խոյ համաստեղության նշանով)։ Որոշ աստղագիտական հաշվարկներում γ ընդունվում է որպես կոորդինատների սկզբնակետ։ Խավարածրի ու հասարակածի հատման մյուս՝ աշնանային գիշերահավասարի կետում, Արեգակը գտնվում է սեպտեմբերի 23-ին։ Այդ կետը նշանակվում է Ω (Կշեռք համաստեղության նշանով)։
Մոնգիոն (կանտոն)

Մոնգիոն (ֆր.՝ Montguyon), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է ժոնզակ օկրուգի մեջ։ Համաձայն 2006 թվականի մարդահամարի կանտոնի բնակչությունը 9349 մարդ էր։Կանտոնի համարը 1718 է։ Կանտոնում կա 14 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Աթաթուրքի հրապարակ

Աթաթուրքի հրապարակ կամ Սարայոնու (հուն․՝ Πλατεία του Σεραγίου, թուրքերեն՝ Atatürk Meydanı), կենտրոնական պողոտա և հրապարակ դե ֆակտո կերպով Հյուսիսային Կիպրոսի Թուրքական Հանրապետության տարածքում։
Համարվում է երկրի կենտրոնական հրապարակը, որը տեղակայված է Նիկոսիայի հյուսիսային հատվածքում։ Հրապարակը հայտնի է նաև որպես «պալատային տարածք» (թուրքերեն՝ Kare konaklar)։


== Անվանում ==
Հրապարակի տեղում նախկինում եղել է թագավորական պալատ։ Հրապարակը կառուցվե է միայն 1904 թվականին։
Հրապարակը իր ներկայիս անվանումը ստացել է այն բանից հետո, երբ 1974 թվականին թուրքական ուժերը օկուպացրեցին Հյուսիսային Կիպրոսը։
Հրապարակին տրվեց թուրք նշանավոր ազգայնական Մուստաֆա Քեմալ Աթաթուրքի անունը։


== Պատմություն ==
Աթաթուրքի հրապարակի պատմությունը սկսվում է միջնադարյան ավատատիրական (ֆեոդալական) ժամանակներից։ Նախկինում եղել է Կիպրոսի Լուսինյան արքայական տոհմի արքունի պալատը։
Այն կորցրել է իր հեղինակությունը այն ժամանակ, երբ Լուսինյանները կառավարելու նպատակով տեղափոխել են կառավարելու Կիլիկյան Հայաստանի թագավորություն։
Ներկայումս այն ունի նաև թուրքական վարչական դատարան։ 1904 թվականին պալատը քանդվել է և կառուցվել է հետիոտնային գոտի։
Աթաթուրքի հրապարակի հյուսիսային կողմում տեղակայված է օսմանյան տիրապետության շրջանից մինչ օրս պահպաված աղբյուր։ 2001 թվականից այստեղ գործում է նաև պարեկային կետ։


== Ծանոթագրություններ ==
(1141) Բոմիա

(1141) Բոմիա (անգլ.՝ Bohmia), աստերոիդ աստերոիդների հիմնական գոտում։ Հայտնաբերվել է 1930 թվականի հունվարի 4-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,270044 ա. մ., առավելագույնը մոտենում է 1,895 ա. մ. հեռավորության վրա և հեռանում 2,6451 ա. մ.։ Արեգակի շուրջ մեկ ամբողջական պտույտ է կատարում 1249,25 երկրային օրվա ընթացքում, իր ուղեծրով շարժվելով միջինում 0,288173 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,28° անկյուն։
Բոմիա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1141) Բոմիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիկոլաս Պողոս

Հովակիմ Գրիգոր Նիկոլաս Պողոս (հայտնի է որպես Նիկի Պողոս, մահացել է մոտ 1876), հնդկահայ վաճառական և զամինդարի։ Եղել է Դաքքայի (այժմ՝ Բանգլադեշի մայրաքաղաք) հայ համայնքի անդամ։


== Կարիերա ==
Նիկոլաս Պողոսը սովորել է Դաքքայի համալսարանական քոլեջում և Դաքքայի քոլեջում։
1848 թվականի հունիսի 12-ին Նիկոլաս Պողոսը հիմնադրել է Pogose Anglo Vernacular School դպրոցը (հետագայում՝ Պողոս դպրոց), որն առաջին մասնավոր դպրոցն էր Դաքքայում։ Այն նաև 19-րդ դարի սկզբին քաղաքի երեք անգլիական դպրոցներից մեկն էր։ Սկզբնապես դպրոցը տեղակայված էր Պողոսի կեցավայրի առաջին հարկում։ Նա աշխատել է որպես այդ դպրոցի տնօրեն մինչև 1855 թվականը։ Այսօր էլ այդ դպրոցը գործում է՝ զբաղեցնելով 5 ակր տարածք։ Հինավուրց շքեղ շենքի հարևանությամբ գործում է նաև մանկական խաղահրապարակը։
Դպրոցը տվել է շատ անվանի շրջանավարտներ։ Նրան թվում են բանաստեղծ Շամսուր Ռահմանը, Բանգլադեշի նախկին վարչապետ Աթաուր Ռահման Խանը, Ղուրանի բենգալերեն թարգմանիչ Գիրիշ Չանդրա Սենը։
Հետագայում՝ 1874-1875 թվականներին, Նիկոլաս Պողոսը ծառայել է որպես Դաքքայի քաղաքապետարանի ինը կոմիսարներից մեկը։ Եղել է Dhaka Bank-ի գործընկերը։
Նիկոլաս Պողոսը կառուցել է Weis House տունը, որը ներկայումս Բուլբուլ Լալիտակալա ակադեմիայի կենտրոնակայանն է։ 1868 թվականին Պողոսը դարձել է Դաքքայի հինգ հայ զամինդարիներից մեկը։
Նիկոլաս Պողոսը մահացել է 1876 թվականին և թաղվել է Դաքքայի Նարինդա քրիստոնեական գերեզմանատանը։ Նրա գերեզմանաքարին գրված է. «Մինչև լուսաբաց ստվերներն էլ են փախչում»։


== Ընտանիք ==
Նիկոլաս Պողոսն ամուսնացած էր Մարիամ Ավդալի հետ (ծնված 1825 կամ 1826 թվականին)։ Նա Կալկաթայի Կալկաթայի Հայոց մարդասիրական ճեմարանի այն ժամանակվա տնօրեն Հովհաննես Ավդալի դուստրն էր։ Նրանք ունեցել են առնվազն 10 երեխա, այդ թվում՝ Գրիգոր Հովակիմ Պողոսը (ծնված 1845 կամ 1846 թվականին), Ջոն Պողոսը (ծնված 1850 կամ 1851 թվականին), Նիկոլաս Հովակիմ Պողոսը (1852–1872) և Փոլ Պողոսը (ծնված 1853 կամ 1854 թվականին)։


== Ծանոթագրություններ ==
(6558) Նորիզուկի

(6558) Նորիզուկի (անգլ.՝ Norizuki), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 14-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,263683 ա. մ., առավելագույնը մոտենում է 2,1209 ա. մ. հեռավորության վրա և հեռանում 2,4065 ա. մ.։ Արեգակի շուրջ մեկ ամբողջական պտույտ է կատարում 1244 երկրային օրվա ընթացքում, իր ուղեծրով շարժվելով միջինում 0,289388 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6558) Նորիզուկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեեռա

Մեեռա (էստ․՝ Määra), գյուղ Էստոնիայի Հարյումաա նահանգի Պադիսե շրջանում։
2011 թվականի տվյալներով գյուղում բնակվում էր 54 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զրպարտություն

Զրպարտություն (քրեական իրավունքում), անձի դեմ ուղղված հանցագործություն։ Կատարվում է ուրիշին արատավորող հերյուրանքների տարածմամբ՝ կոնկրետ «փաստի» նշումով։ Զրպարտության համար նախատեսվում է ազատազրկում կամ ուղղիչ աշխատանքներ՝ մինչև մեկ տարի ժամկետով, կամ 550000 դրամ տուգանք, կամ հասարակական պարսավանք։ Զրպարտության համար սահմանված պատասխանատվությունը խստանում է, եթե այն կատարել է նախկինում զրպարտության համար դատապարտվածը, կատարվել է տպագրելու կամ այլ ձնով բազմացնելու եղանակով, պարունակում է պետական կամ այլ ծանր հանցագործության մեղադրանք։
Նատաշա Նինկովիչ

Նատաշա Նինկովիչ (սերբ.՝ Наташа Нинковић / Nataša Ninković, հուլիսի 22, 1972(1972-07-22), Տրեբինյե, Բոսնիայի և Հերցեգովինայի Սոցիալիստական Հանրապետություն, ՀՍՖՀ), կինոյի և թատրոնի սերբ դերասանուհի, ով առավել հայտնի է «Փրկիչը», «Կյանք ու պատերազմ», «Մասնագետ», «Թակարդ» ֆիլմերում իր դերակատարումներով։ Մի շարք հեղինակավոր մրցանակների դափնեկիր, հայրենական ու միջազգային կինոփառատոններում բազմից արժանացել է լավագույն դերասանուհու կոչման։


== Կենսագրություն ==
Նատաշա Նինկովիչը ծնվել է 1972 թվականի հուլիսի 22-ին Հարավսլավիայի Սոցիալիստական Ֆեդերատիվ Հանրապետության Տրեբինյե քաղաքում (ներկայում՝ Սերբական Հանրապետություն, Բոսնիա և Հերցեգովինա)՝ Բրանկո և Միլենա Նինկովիչների ընտանիքում։ Հայրենի քաղաքում ավարտել է միջնակարգ դպրոցը, ինչից հետո մեկնել է Բելգրադ և ընդունվել Բելգրադի համալսարանի դրամատիկական արվեստի ֆակուլտետ, որտեղ սովորել է պրոֆեսոր Վլադիմիր Եվտովիչի մոտ։ Նատաշա Նինկովիչի համակուրսեցիներն են եղել այնպիսի հայտնի արտիստներ, ինչպիսիք են Վոին Չետկովիչը, Սերգեյ Տրիֆունովիչը և Նեբոյշա Գլագովեցը։ Նատաշա Նինկովիչը համալսարանն ավարտել է 1994 թվականին։
Կինոյում նկարահանվել Նատաշա Նինկովիչն սկսել է համալսարանում սովորելու տարիներին՝ 1989 թվականին. նա էպիզոդիկ դերեր է կատարել «Լավագույնը» և «Հոլիվուդի երեք տոմս» ֆիլմերում։ Հայտնի է դարձել 1998 թվականին, երբ նկարահանվել է ամերիկյան «Փրկիչը» ֆիլմի գլխավոր դերերից մեկում։ Ֆիլմը նվիրված էր Բոսնիական պատերազմի ողբերգական դեպքերին։ Այդ դերակատարկան համար Նինկովիչն արժանացել է մի շարք հեղինակավոր կինոմրցանակների, մասնավորապես Սոչիում կայացած «Կինոտավր» կինոփառատոնում ճանաչվել է լավագույն դերասանուհի, Նիշում կայացած սերբական կինոփառատոնում արժանացել է մի քանի մրցանակների։
2003 և 2004 թվականներին Նատաշա Նինկովիչը նկարահանվել է «Մասնագետ» ֆիլմում և «Խառը ամուսնություն» հեռուստասերիալում համապատասխանաբար։ 2006 և 2007 թվականներին նշանակալի են եղել նրա դերերը «Խենթը, խճճվածը, նորմալը» սերիալում և «Թակարդ» ֆիլմում, որը նույնպես արժանացել է տարբեր հարգի մի շարք մրցանակների։ 2008 թվականին նկարահանվել է «Վիրավոր արծիվը» ֆիլմի գլխավոր դերերից մեկում։
Նատաշա Նինկովիչը բազմաթիվ դերերով հանդես է եկել Բելգրադի Ազգային թատրոնի բեմում։ Արժանացել է մի քանի թատերական մրցանակների. 2002 թվականին նրան շնորհվել է «Կոմեդիայի օրեր» փառատոնի մրցանակ «Ամռան գիշերվա երազ» ներկայացման մեջ կատարած դերի համար։ 2005 թվականին Բելգրադի դրամատիկական թատրոնի կողմից ճանաչվել է լավագույն դերասանուհի «Տրանսիլվանիա» ներկայացման մեջ իր դերակատարման համար։ Երեք անգամ ճանաչվել է Բելգրադի Ազգային թատրոնի լավագույն դերասանուհի (2001, 2002, 2010)։
Նատաշա Նինկովիչը բնակվում է Բելգրադում։ Ամուսնացած է Նենադ Շարենացի հետ։ Նրանք ունեն երկու երեխա՝ երկվորյակներ Լուկան ու Մատիան։


== Ֆիլմագրություն ==


== Ծանոթագրություններ ==


== Արտաքին հղումներ ==
Նատաշա Նինկովիչը Internet Movie Database կայքում
Այրի (գետակ, Արաքսի վտակ)

Անվան այլ կիրառումների համար տե՛ս՝ Այրի (այլ կիրառումներ)Այրի, գետակ Հայաստանի Վայոց ձորի մարզում, Արփայի ձախ օժանդակը։


== Ծանոթագրություններ ==
Մակրոֆաունա

Մակրոֆաունա, երկրաբանության մեջ կենդանական աշխարհի այն բրածո մնացորդների ամբողջությունը, որոնց համակարգային պատկանելությունը որոշելու համար չի պահանջվում օգտագործել օպտիկական միջոցներ (մանրադիտակ, բինոկուլյար և այլն)։ Տերմինը չի համապատասխանում օրգանիզմների որևէ բնական խմբի, չունի համակարգային նշանակություն. Նրա ծավալն անորոշ է և փոխվում է հնէաբանության մեջ կիրառվող մեթոդների զարգացման հետ։ Տերմինի օգտագործումը ենթադրում է մակրո և միկրոֆաունայի գոյությունը, որը ճիշտ չէ, քանի որ ֆաունան միասնական է։ «Մակրոֆաունա» տերմինը խորհուրդ չի տրվում գործածել։
Գեղիկ (այլ կիրառումներ)

Գեղիկ, կարող է վերաբերել՝

Գեղիկ - գյուղ Արևմտյան Հայաստանում, Էրզրումի վիլայեթի Թորթումի գավառակում
Գեղիկ - գետակ Ճորոխի ավազանում, Սիվրիի աջակողմյան վտակը
Բորովենկա (գյուղ, Լեբեդինի շրջան)

Բորովենկա (ուկրաիներեն՝ Боровенька), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Բորովենկա գյուղում բնակվում էր 626 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գլուտամինաթթու

Գլուտամինաթթու, ջրում լուծվող բյուրեղ, հալման ջերմաստիճանը 202 °C է։ Հանդես է գալիս սպիտակուցների և որոշ ցածրամոլեկուլային միացությունների (գլուտաթիոն, ֆոլաթթու) կազմում։ Կենդանիների համար անփոխարինելի ամինաթթու է։ a-ձևը տարածված է բուսական և կենդանական աշխարհում ինչպես ազատ, այնպես էլ սպիտակուցների կազմում։ Մեծ քանակությամբ պարունակվում է կազեինում, ժելատինում։ Արյան պլազմայում գլուտիմաթթուն իր Y-մոնոամիդի՝ գլուտամինի հետ կազմում է ազատ ամինաթթուների 1/3-ը։


== Ծանոթագրություններ ==
Հելիկոն (լեռ)

Հելիկոն (հունարեն՝ Ελικώνας), լեռ Բեոթիայում (Հունաստան), Կորնթական ծոցից ոչ հեռու։ Բարձրությունը 1749 մետր է։
Լեռան արևմտյան լանջին տեղակայված է Օսիոս Լուկասի ուղղափառ եկեղեցին, որը ներառված է ՅՈՒՆԵՍԿՕ-ի համաշխարհային ժառանգության ցանկի մեջ։


== Հելիկոնը հինհունական դիցաբանության մեջ ==
Ըստ հունական դիցաբանության, Հելիկոն լեռան վրա գտնվել են մուսաների համար սուրբ համարվող աղբյուրներ։ Համաձայն լեգենդի, Հիպոկրենա անվանմամբ մի աղբյուր բխել է Պեգասի՝ սմբակով քարին հարվածելու հետևանքով։ Ինչպես նաև Հելիկոնի վրա է գտնվում մի աղբյուր, որտեղ նայել է Նարցիսը ։ Հելիկոնը մուսաների բնակավայր է եղել։ Բանաստեղծ Կալիմաքոս Կիրենացին իր «Պատճառներ» («Aitia») ստեղծագործության մեջ պատմում է մի երազի մասին, որտեղ նա կրկին երատասարդ էր և Հեիկոնի վրա զրուցում էր մուսաների հետ։ Մուսաների պատվին Հելիկոնի վրա կառուցվել է տաճար, որտեղ գտնվում են բոլոր մուսաների արանները։
Հիպոկրենայի աղբյուրը բանաստեղծների համար ծառայել է, որպես ոգեշնչման աղբյուր։ Ք․ա․ VIII դարում Հեսիոդոսը գրել է այն մասին, թե ինչպես է նա երիտասարդ ժամանակ Հելիկոնի լանջերին մի ոչխար զոհաբերել, իսկ լեռան գագաթին պարում էին մուսաները և Էրոսը։ 

Կալիմաքոս Կիրենացին նաև մի դրվագ է նկարագրել Հելիկոնի վրա Թիրեսեուսի կուրացման մասին։ Հոմերական օրհներգում Պոսեյդոնը համարվում է «Հելիկոնի տիրակալ»։ Լեռան մասին հիշատակումներ են գտնվել նաև Հեսիոդոսի «Թեոգոնիա»-յում


== Վերածննդի դարաշրջան ==
Հռոմեացի բանաստեղծները իրենց բանաստեղծություններում նույնպպես օգտագործել են Հելիկոնի մասին առասպելներ, իսկ Վերածննդի դարաշրջանում Հելիկոնը կրկին սկսել է հիշատակվել գրականությունում։ Հելիկոնը ոգեշնչման աղբյուր է եղել Լեո Ֆեստետիկսի կողմից անցկացվող պարահանդեսների համար։


== Հելիկոնը ներկա ժամանակներում ==
Հիմնադրվել են գրադարան, որը անվանվել է լեռան անունով՝ ի պատիվ Հելիկոնի, «Helicon Arts Cooperative» ընկերությունը, իսկ Իսրայելում Հելիկոնի անվամբ կա մի ձայնագրական ընկերություն։


== Ծանոթագրություններ ==


== Արտաքին հղումներ ==
Հեսիոդոսի «Թեոգոնիան»
Սթիվ Բրյուս

Սթիվեն Ռոջեր Բրյուս (անգլ.՝ Stephen Roger Bruce, դեկտեմբերի 31, 1960(1960-12-31), Corbridge, Նորթամբերլենդ, Անգլիա, Միացյալ Թագավորություն), հայտնի է ինչպես Սթիվ Բրյուս (անգլ.՝ Steve Bruce), անգլիացի ֆուտբոլիստ և մարզիչ։ Երկար ժամանակ մարզել է Հալլ Սիթին։ Կարիերայի ընթացքում խաղացել է Ջիլինգեմ, Նորվիչ Սիթի և Մանչեսթեր Յունայթեդ ակումբներում։ Որպես մարզիչ հայտնի է Բիրմինգհեմ, Սանդերլենդ և Ուիգան ակումբում։


== Ակումբային Կարիերա ==
Վաղ Կարիերայի սկզբում մի քանի ակումբներ մերժեցին Բրյուսին, և նա արդեն որոշել էր՝ թողնել ֆուտբոլը։ Սակայն նա առաջարկ ստացավ Ջիլինգեմ ակումբից։ Այդ ակումբում նա անցկացրեց 200 և ավելի խաղ, որից հետո 1984 թվականին տեղափոխվեց Նորվիչ Սիթի։ Նորվիչում նա անցկացրեց 3 տարի, որից հետ տեղափոխվեց Մանչեսթեր Յունայթեդ։ Յունայթեդի հետ նա նվաճեց 3 Անգլիայի Չեմպիոնի տիտղոս, 3 անգամ Անգլիայի գավաթը, ինչպես նաև Լիգայի գավաթը։ Այդ ցուցանիշով նա դարձավ 20-րդ դարի առաջին ավագը, որը ոսկե դուբլ նվաճեց։ Չնայած հաջողություններին նա շատ խաղեր չանցկացրեց Անգլիայի հավաքականում։ Շատերի կարծիքով նա 1980-1990 թվականների լավագույն կիսապաշտպաններից էր։


== Մարզչական կարիերա ==
Բրյուսը մարզչական կարիերան սկսել է Շեֆիլդ Յունայթեդ ակումբից, որից հետո աշխատել է «Հադերսֆիլդ Թաուն» ակումբում։ Մարզել է նաև Ուիգան Ատլետիկ և Կրիստալ Պալաս ակումբները։ 2001 թվականին նա դարձավ Բիրմինգհեմ աոկւմբի գլխաղվոր մարզիչը։ 6 տարվա ընթացքում նա անգամ հեռացվեց թիմից։ 2007 թվականին նա կրկին աշխատանքի անցավ Ուիգան Ատլետիկ թիմում։
2012 թվականին նա առաջարկ ստացավ Հալլ Սիթիից, որի հետ Չեմպիոնշիպում գրավեց 2-րդ տեղը և նվաճեց Պրեմիեր Լիգայի ուղեգիր։


== Ձեռքբերումներ ==


=== Ակումբային Կարիերայում ===
 Անգլիա Նորվիչ Սիթի

Լիգայի Գավաթակիր 1985 Անգլիա Մանչեսթեր Յունայթեդ

Պրեմիեր Լիգայի հաղթող-1992/93, 1993/94, 1995/96
Անգլիայի գավաթակիր 1990, 1994, 1996
Լիգայի գավաթակիր 1992
Գավաթակիրների գավաթակիր 1991
Անգլիայի սուպերգավաթակիր 1990, 1993, 1994
ՈՒԵՖԱ-ի սուպերգավաթակիր 1991


=== Մարզչական Կարիերայում ===
 Անգլիա Հալլ Սիթի

Անգլիայի գավաթի ֆինալիստ 2013/14


== Վիճակագրություն ==


== Մարզչական Վիճակագրություն ==


== Արտաքին հղումներ ==
Խաղացողի Պռոֆիլ ManUtd.com կայքում (անգլ.)
http://www.soccerbase.com/players_details.sd?playerid=1078 Archived 2008-06-07 at the Wayback Machine.
Խաղացողի պռոֆիլ Ուիգանի պաշտոնական կայքում Archived 2008-12-31 at the Wayback Machine.
Պոն դ՛Էն (կանտոն)

Պոն դ՛Էն (ֆր.՝ Pont-d'Ain), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բուրկ ան Բրես օկրուգի մեջ։ Համաձայն 1999 թվականի մարդահամարի կանտոնի բնակչությունը 11265 մարդ էր։Կանտոնի համարը 125 է։ Կանտոնում կա 11 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Գրիգորի Լանդսբերգ

Գրիգորի Սամուիլովիչ Լանդսբերգ (ռուս.՝ Григорий Самуилович Ландсберг, հունվարի 10 (22), 1890, Վոլոգդա, Ռուսական կայսրություն - փետրվարի 2, 1957(1957-02-02), Մոսկվա, ՌԽՖՍՀ, ԽՍՀՄ), խորհրդային ֆիզիկոս, ԽՍՀՄ ակադեմիկոս (1946)։


== Կենսագրություն ==
Ավարտել է (1913) Մոսկվայի համալսարանը և 1913-1915, 1923-1945, 1947-1951 թվականներին դասավանդել է նույն համալսարանում (1923 թվականից՝ պրոֆեսոր)։ 1934 թվականից աշխատել է ԳԱ ֆիզիկայի ինստիտուտում։ Աշխատանքները վերաբերում են օպտիկային ու սպեկտրոսկոպիային։ 1926 թվականին առաջինն է հետազոտել լույսի մոլեկուլային ցրումը բյուրեղներում։


== Հայտնգործություններ ==
1928 թ. Լանդսբերգը Ի. Մանդելշտամի հետ հայտնագործել է լույսի կոմբինացիոն ցրման երևույթը (Չ. Ռամանից և Կ. Ս. Կրիշնանից անկախ), իսկ 1931 թ.՝ լույսի ընտրական ցրման երևույթը։
Օրգանական մոլեկուլների հայրենական սպեկտրոսկոպիայի հիմնադիրն է։ Մշակել է մետաղների ու համաձուլվածքների, ինչպես նաև օրգանական բարդ խառնուրդների սպեկտրային վերլուծության մեթոդները (ԽՍՀՄ պետական մրցանակ, 1941)։ Օպտիկայի հայտնի դասընթացի հեղինակն է, ֆիզիկայի տարրական դասագրքի (1-3 հատորներ) խմբագիրը։


== Պարգևներ ==
Պարգևատրվել է Լենինի 2 շքանշանով։


== Գրականություն ==
Гинзбург В. Л., Фабелинский И. Л. «К истории открытия Комбинационного Рассеяния Света»
Ландсберг, Григорий Самуилович на официальном сайте РАН
Ландсберг Григорий — статья из Электронной еврейской энциклопедии
Храмов Ю. А. Ландсберг Григорий Самуилович // Физики։ Биографический справочник / Под ред. А. И. Ахиезера. — Изд. 2-е, испр. и дополн. — М.։ Наука, 1983. — С. 153. — 400 с. — 200 000 экз. (в пер.)


== Ծանոթագրություններ ==
Կապրեզե

Կապրեզե (իտալերեն՝ Caprese), թեթև նախուտեստ, որը պարունակում է լոլիկ, մոցարելլա, ձիթապտղի ձեթ և ռեհան։ Ուտեստը իր անունը ստացել է Կապրի կղզու (Իտալիա) անունից։ Շնորհիվ կարմիր, սպիտակ և կանաչ գույների, որոնք խորհրդանշում են Իտալիայի դրոշի գույները կապրեզեն դասվեց իտալական ազգային ուտեստների շարքին։ Շատ հեշտ է պատրաստել կապրեզե։ Շրջանաձև դասավորվում է կտրատված լոլիկը, մոցարելլան և ռեհանի տերևները, վրան ավելացվում է աղ և սև պղպեղ, ցողվում ձիթապտղի ձեթով և բալզամիկ քացախով։
Ըստ ավանդական բաղադրատոմսի մոցարելլան պետք է պատրաստված լինի սև գոմեշի կաթից, լավագույն լոլիկներից, իսկ ձիթապտղի ձեթը պատրաստված լինի սառը մզումից։ Կապրեզեի հետ մատուցվում է թարմ հաց։


== Պատկերասրահ ==
(2473) Հեյերդալ

(2473) Հեյերդալ (անգլ.՝ Heyerdahl), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 12-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,241584 ա. մ., առավելագույնը մոտենում է 1,9387 ա. մ. հեռավորության վրա և հեռանում 2,5445 ա. մ.։ Արեգակի շուրջ մեկ ամբողջական պտույտ է կատարում 1225,83 երկրային օրվա ընթացքում, իր ուղեծրով շարժվելով միջինում 0,293678 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,19° անկյուն։
Հեյերդալ աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2473) Հեյերդալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էդուարդ Սարապյան

Էդուարդ Ավետի Սարապյան (փետրվարի 25, 1918(1918-02-25), Դոնի Ռոստով, Դոնի զորքի մարզ, ՌԽՖՍՀ - հունիսի 9, 1984(1984-06-09), Երևան, Հայկական ԽՍՀ, ԽՍՀՄ), ճարտարապետ, ՀԽՍՀ վաստակավոր շինարար (1959), ՀԽՍՀ վաստակավոր ճարտարապետ (1968)։


== Կենսագրություն ==
1942 թվականին ավարտել է Թբիլիսիի վրացական ինդուստրիալ ինստիտուտը։ 1951-1959 թվականներին՝ Երևանի գլխավոր ճարտարապետի տեղակալ, 1959-1964 թվականներին՝ գլխավոր ճարտարապետ։
1966-1979 թվականներին՝ Առևտրային և հասարակական սննդի կազմակերպությունների նախագծային համամիութենական ինստիտուտի հայկական մասնաճյուղի տնօրեն։ 1979 թվականից՝ Հայարդնախագիծ ինստիտուտի նախագծի գլխավոր ճարտարապետ։


== Ստեղծագործական ուղի ==
Սարապյանի նախագծերով (համահեղինակ) Երևանում կառուցվել են «Արմենիա» հյուրանոցը (1956), Արհեստակցական միությունների տան և կապի նախարարության համալիրը (1957), Թանգարանների շենքը (1950-1981 թվականներ., ՀԽՍՀ Պետական մրցանակ՝ 1970 թվական), Կոմպոզիտորների տունը՝ Դեմիրճյան փողոցի բնակելի հատվածով (1957), Առևտրի տունը (1958), «Սայաթ-Նովա» աղբյուր-հուշարձանը (1963), Պետական հանրախանութը (այժմ՝ «Տաշիր», 1977 թվական, ԽՍՀՄ ԺՏՆՑ արծաթե մեդալ՝ 1978 թվական), Կենտրոնական փոստատունը (1978), «Հրազդան» հյուրանոցը (1978), Հանրապետության հրապարակի շատրվանները (1955), «Փարոս» ռեստորանը (1970, Էջմիածնում՝ Առևտրի կենտրոնը (1976), Տաշքենդում՝ Արդարադատության պալատը (1978), Վիեննայում՝ Սուրբ Հռիփսիմե եկեղեցին (1965-1968) և հայ համայնքի մշակութային կենտրոնը (1968)։


== Ընտանիք ==
Կին՝ Էմմա Սարապյան, գիտնական
Որդի՝ Դավիթ Սարապյան, Ազգային-արցախյան պատերազմի ազատամարտիկ, ազատագրական շարժման գործիչ, գրող


== Պատկերասրահ ==

		
		
		
		
		
		
		


== Ծանոթագրություններ ==
Անսինա

Անսինա (իսպ.՝ Ansina) բնակավայր Ուրուգվայի հարավարևելյան մասում, Տակուարեմբո դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 2712մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
INE map of Ansina Archived 2012-10-10 at the Wayback Machine.
Աղին

Անվան այլ կիրառումների համար տե՛ս՝ Աղին (այլ կիրառումներ)Աղին, գյուղաքաղաք  Փոքր Հայքում, իսկ ապա գյուղ Արևմտյան Հայաստանում, Խարբերդի վիլայեթի Արաբկիրի գավառակում։ Գտնվում էր Արաբկիր քաղաքից 25 կմ արևելք, Եփրատի աջ կողմում՝ 3 կմ հեռավորության վրա։
Ավանդաբար Ճերմակ ծագ ավերակ քաղաքը, որտեղ ապրել են հայ իշխաններ, տեղադրում էին Աղինի տեղում։ Բայց Ճերմակ ծագը գտնվում էր Աղինից 6 կմ հարավ-արևմուտք, ուր այժմ էլ պահպանվել են Ս. Մամաս եկեղեցու ավերակները, բերդը, գերեզմանատունը, հայտնաբերվել են հսկա կարասներ, քանդակազարդ որմնաքարեր։
XX դարի սկզբին ուներ 500 տուն բնակիչ, որից 200 տունը՝ հայեր, մնացածը՝ թուրքեր։ Աղինի հայ բնակչությունը զոհ գնաց 1915 թվականին Մեծ եղեռնի ժամանակ։
Հայերը զբաղվում էին արհեստներով (կոշկակարություն, դերձակություն, բրուտագործություն, երկաթագործություն և այլն), երկրագործությամբ, այգեգործությամբ։ Աղինը հայտնի էր խաղողի և պտղատու այգիներով։ Հայերն ունեին 2 եկեղեցի։ Գյուղում գործում էր 2 հայկական վարժարան։


== Ծանոթագրություններ ==
Դիացետիլեն

Դիացետիլեն, C4H2 քիմիական բանաձևով չհագեցած ածխաջրածին, որը պարունակում է երեք միակի և երկու եռակի կապեր։ Սենյակային ջերմաստիճանում անգույն գազ է։ Դիացետիլենը պոլիինների դասի առաջին ներկայացուցիչն է։ "Դիացետիլեն" անունը գալիս է երկու C-C եռակի կապերից և նրա հնարավոր գոյացումումից ացետիլենի երկու մոլեկուլներից, բայց դա չի նշանակում, որ դիացետիլենը ացետիլենի դիմեր է՝ բութենինի և ցիկլոբութադիենի նման։


== Տարածվածություն ==
Դիացետիլենը հայտնաբերվել է Տիտանի և CRL 618 պրոտոերկրային միգամածության մթնոլորտներում։ Ենթադրվում է, որ Տիտանի մթնոլորտում դիացետիլենը առաջացել է ացետիլենի և նրա ֆոտոլիզից առաջացած էթինիլ ռադիկալի (C2H) միջև ռեակցիայից։ Այդ ռադիկալը կարող է հարձակվել եռակի կապի վրա և ռեակցվել նույնիսկ շատ ցածր ջերմաստիճաններում։ Դիացետիլեն նաև հայտնաբերվել է Լուսնի վրա։


== Քիմիական հատկություններ ==
Դիացետիլենը լուշվում է օրգանական լուծիչներում` դիմեթիլֆորմամիդում, բենզոլում, ացետոնում, ինչպես նաև ջրում (1 ծավալ ջրում` 4,6 ծավալ դիացետիլեն)։ Քիմիական հատկություններով դիացետիլենը նման է ացետիլենին,, սակայն ավելի պայթյունավտանգ է։ 
Այն կայուն է 0 °C ցածր ջերմաստիճաններում, իսկ սենյակային ջերմաստիճանում պոլիմերվում է։
Դիացետիլենը փոխազդելով Cu(I)-ի աղերի ամոնիակային լուծույթների հետ առաջացնում է պայթող ացետիլենիդներ։ Դիացետիլենի մոլեկուլում մեթինային ջրածնի ատոմները կարող են տեղակալվել ինչպես երկուսն էլ (Յոցիչի ռեակտիվների ստացում), այնպես էլ միայն մեկը (Մաննիխի ռեակցիա)։
Դիացետիլենը ռեակցվում է ացետոնի հետ առաջացնելով «դիինդիոլ»` օրգանական սինթեզում լայնորեն օգտագործվող ռեակտիվ։
2CH3—C(O)—CH3 + C4H2 → HO—C(CH3)2—C2—C2—C(CH3)2—OH
Դիացետիլենի եռակի կապերին միացումը ընթանում է փուլ առ փուլ։ Նրա հիդրումից հնարավոր է ստանալ դիվինիլ, քլորացումից` հեքսաքլոր-2-բութեն, սպիրտների և ջրի հետ փոխազդեցությունից՝ դիացետիլ, ալկիլամինների և թիոլների հետ փոխազդեցությունից՝ վինիլացետիլենի ածանցյալներ։ 
Դիացետիլեն առաջանում է նաև մեթանի կռեկինգից (ելք ~ 1,2–2 %)։ Այդ ստանում են նաև ացետիլենի դիմերումից (կատալիզատոր՝ CuCl) և 1,4-դիքլոր-2-բութինի կամ 1,2,3,4-տետրաբրոմբութանի դեհիդրոքլորացումից։


== Ստացում ==
Լաբորատոր պայմաններում դիացետիլեն ստանում են չոր ալկալիով ն-բութանի և բրոմի 1։4 մոլային հարաբերությամբ ռեակցիայից ստացված տետրահալոգենածանցյալից բրոմաջրածնական թթվի էլիմինացումով։
C4H10 + 4Br2 → H3C—CBr2—CBr2—CH3 (88%) + 4HBr
H3C—CBr2—CBr2—CH3 (88%) + 4NaOH → C4H2 + 4NaBr + 4H2O
Այս նյութը հնարավոր է նաև ստանալ ցածր ջերմաստիճանում կալիումի պերօքսիդով 1,4-դիքլոր-2-բութինի դեհիդրոհալոգենացումից։
ClCH2C≡CCH2Cl → HC≡C-C≡CH


== Թունավոր հատկություններ ==
Բարձր կոնցենտրացիաների դեպքում դիացետիլենը առաջացնում է շնչառության կանգ։


== Տես նաև ==
Ացետիլեն


== Ծանոթագրություններ ==


== Գրականություն ==
Физер Л., Физер М., Реагенты для органического синтеза, т. 1, М., 1970, с. 252.- 53. Г. В. Дроздов.


== Արտաքին հղումներ ==
Դիացետիլենի քայքայում
Դիացետիլեն Archived 2011-05-03 at the Wayback Machine.
Ացետիլենային ածխաջրածիններ Archived 2011-05-03 at the Wayback Machine.
Maretina Irina A, Trofimov Boris A (2000)։ «Diacetylene: a candidate for industrially important reactions»։ Russian Chemical Reviews 69 (7): 591։ doi:10.1070/RC2000v069n07ABEH000564
(2370) վան Ալտենա

(2370) վան Ալտենա (անգլ.՝ van Altena), աստերոիդ աստերոիդների հիմնական գոտում։ Հայտնաբերվել է 1965 թվականի հունիսի 10-ին Առնոլդ Կլեմոլայի կողմից Էլ Լիոնսիտոյում։
Միջին հեռավորությունը Արեգակից կազմում է 2,712303 ա. մ., առավելագույնը մոտենում է 2,2118 ա. մ. հեռավորության վրա և հեռանում 3,2128 ա. մ.։ Արեգակի շուրջ մեկ ամբողջական պտույտ է կատարում 1631,57 երկրային օրվա ընթացքում, իր ուղեծրով շարժվելով միջինում 0,220646 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2370) վան Ալտենա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ասատուր Սարաֆյան

Ասատուր Սարաֆյան (անգլ.՝ Asatour Sarafian, մայիսի 31, 1895(1895-05-31), Օսմանյան կայսրություն - հունվար 1979, Քլիվլենդ, Օհայո, ԱՄՆ), հայազգի գյուտարար, որը փրկվելով Եղեռնի տարիներին՝ մանուկ հասակում փախել է ԱՄՆ և մեծ ճանաչում է գտել Օսկար Բենկեր (անգլ.՝ Oscar Banker) անունով։


== Գյուտեր ==
1931 թվականին 1,795,464 համարով արտոնագրվել է ինքնաշարժերի ավտոմատ փոխանցման տուփը, որն 1940 թվականից կիրառվել է ամերիկյան «Օլդսմոբիլ» մակնիշի ավտոմեքենայում։ 1957 թվականին 2,977,813 համարով արտոնագրում է ավտոյուղի չափիչի գյուտը։ Սարաֆյանին է պատկանում նաև բենզինային պոմպի գյուտը, որն արտոնագրվել է 1961 թվականին 2,977,862 համարով։ Ասատուր Սարաֆյան-Բենկերի՝ ԱՄՆ կառավարության կողմից ամենաարժեքավոր հայտնագործություններ են համարվել 1949 թվականին 2,492,831 համարով արտոնագրված ուղղաթիռի տրանսմիսիայի՝ Սիկորսկու շարժիչի փոխանցման տուփը, և 1932 թվականին 1,879,597 համարով արտոնագրված բազմագույն տպիչ սարքը։


= Հղումներ =
Ճանաչենք Մերոնց․ Ասատուր Սարաֆյան
Մոնաչինովկա

Մոնաչինովկա (ուկրաիներեն՝ Моначинівка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1860 թվականին։
2001 թվականի տվյալներով Մոնաչինովկա գյուղում բնակվում էր 749 մարդ։ Բնակավայրը զբաղեցնում է 1,21 կմ² տարածք։ Բնակչության խտությունը կազմում էր 619,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (3652)

Ժողովածու, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3652 թվի տակ։ Ձեռագիրը գրվել է 1501 թվականին, Կիրակոս վրդապետ գրիչի կողմից Խարտիշարի վանքում։ Գրված է թղթի վրա, որը ունի 17X12․5 չափս։ Ձեռագիրը կազմված է 249 թերթից։ Գրված է միսյուն, բոլորգիրով։ Ունի կիսախորան, լուսանցազարդ մանրանկարներ։ Պահպանակը գրված է՝ մագաղաթի վրա։ Կազմը` կաշեպատ տախտակ, աստառը՝ կապույտ կտավ։ Հիշատակարաններ՝ գրչի 39բ, 189ա։


== Բովանդակություն ==
Գիրք դատաստանաց Դանիէլի մագարէի։
Շնորհալոյ Մեկնութիւն էր ընդ եդրարսի, Ներս․ Լամբրոնացւոյ Մեկնութիւն Յայտնութեանն Յովհաննու։
Ներս․ Շնորհալւոյ Մեկնութիւն բանից ի Սահմանաց իմաստասիրութեան Դաւթի։


== Ծանոթագրություններ ==
Ակչակալե

Ակչակալե, գյուղ Արևմտյան Հայաստանում, Սեբաստիայի վիլայեթի Թոնուսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ալաբաշլի

Անվան այլ կիրառումների համար տե՛ս՝ Ալաբաշլի (այլ կիրառումներ)Ալաբաշլի, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։ Ներկայումս գյուղը պատկանում է Ադրբեջանի Խանլարի շրջանին։ Գտնվում է Բաքու-Թբիլիսի երկաթուղու աջ կողմում։
1907 թ.-ին ուներ 898 ադրբեջանցի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Հրաբխային դպրոց

Հրաբխային դպրոց (անգլ.՝ Volcano School), ոչ հավայացի նկարիչների խումբ, որը Հավայան կղզիներում նկարում էր գիշերը ժայթքող հրաբխների պատկերներով բնանկարներ։ Այս նկարիչներից ոմանք նկարում էին նաև ջրաներկով բնանկարներ` ցերեկային պատկերներով։ Նրանց ստեղծած կտավների լավագույն օրինակները իրենցից ներկայացում են եվրոպական ռոմանտիկ ավանդույթների և ամերիկյան բնանկարների ավանդույթների միաձուլումը։ 


== Պատմություն ==
Հավայան կղզիներում գործող երկու հրաբուխ` Կիլաուեան և Մաունա֊Լոան պարբերաբար ժայթքում էին 1880-1890-ական թվականներին, և «Հրաբխային դպրոցի» նկատմամբ հետաքրքրությունը հասնում է գագաթնակետին։
Նկարիչների կողմից հատկապես սիրված էր Կիլաուեա հրաբուխը, որին կարելի էր ծովափից հասնել ձի հեծնելով՝ անցնելով թեք լեռնային ճանապարհով։ 
Էստամպներ ստեղծող և նկարչության ուսուցիչ Հակ-Մեյզելետ Լյուկիենսը Հավայան կղզիների այս ժամանակաշրջանը անվանել է «Հավայան փոքր վերածնունդ»։ Հոնոլուլուի նկարչության թանգարանի հավաքածուում պահվում են «Հրաբխային դպրոցի»  նկարիչների նկարները։


== Խմբի անդամներ ==
Ժյուլ Տավերնյե (1844-1889)՝ ֆրանսիացի
Էրնեստ Ուիլիամ Կրիստմաս (1863-1918)՝ ավստրալիացի
Կոնստանցիա Գորդոն֊Կամմինգ (1837-1924)՝ շոտլանդուհի
Չարլզ Ֆուրնո (1835-1913) ՝ ամերիկացի
Դեվիդ Հովարդ Հիչքոք (1861-1943) ՝ ամերիկացի
Օգուրա Յոնեսուկե Իտո (1870-1940) ՝ճապոնացի
Ամբրոուզ Մակարտի֊Պատերսոն (1877-1966) ՝ավստրալիացի
Տիցիան Պիլ (1799-1885) ՝ ամերիկացի
Լուի Պոլ (1915-1999) ՝ ամերիկացի
Էդուարդո Լեֆեվր Սկովել (1864-1918) ՝ բրիտանացի
Ուիլիամ Պինկնի Տոուլեր (1826-1899) ՝ ամերիկացի
Ուիլիամ Տվիգ֊Սմիտ (1883-1950) ՝ նորզելանդացի
Ջոզեֆ Դուայտ Ստրոնգ (1852-1899) ՝ ամերիկացի
Լայոնել Ուոլդեն (1861-1933) ՝ ամերիկացի


== Պատկերասրահ ==

		
		
		
		
		


== Ծանոթագրություններ ==
Փուլքենդ

Փուլքենդ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։
Հնում մտնում էր Սյունիք աշխարհի Աղահեճք գավառի մեջ։


== Բնակչություն ==
1908 թվականին գյուղն ունեցել է 170 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ինվերսիա (այլ կիրառումներ)

Ինվերսիա կարող է նշանակել

Ինվերսիա (երկրաչափություն), երկրաչափական ձևափոխություն կամ հանրահաշվում և կոմբինատորիկայում ինվերսիայի կոչվում է տարրերի նշված կարգի խախտումը
Տեկտոնական ինվերսիա, գեոսինկլինալի զարգացման կարևոր փուլը
Ջերմաստիճանային ինվերսիա, ջերմաստիճանի շրջադասություն, ըստ բարձրության օդի ջերմաստիճանի օրինաչափ նվազման փոխարեն ջերմաստիճանի աճի երևույթ
Ինվերսիա (քիմիա), ցիկլավոր մոլեկուլի ձևի (կոնֆորմացիայի) փոփոխություն կամ եռարժեք «բրգային» ատոմ պարունակող մոլեկուլի տեսքի անցում
Ռոմիկ Բաղդասարյան (համաճարակաբան)

Անվան այլ կիրառումների համար տե՛ս՝ Ռոմիկ Բաղդասարյան (այլ կիրառումներ)Ռոմիկ Ռուբենի Բաղդասարյան (հունիսի 17, 1947(1947-06-17), Ճարտար, Մարտունու շրջան, ԼՂԻՄ, Ադրբեջանական ԽՍՀ, ԽՍՀՄ), համաճարակաբան։ ՊԲ բժշկական ծառայության մայոր (1996 թվական)։


== Կենսագրություն ==
Ավարտել է Երևանի պետական բժշկական ինստիտուտը (1972 թվական)։ 1972-1992 թվականներին՝ 1996 թվականից՝ Մարտունիի շրջանի հակահամաճարակային ծառայության գլխավոր բժիշկ, 1991-1996 թվականներին՝ Մարտունիի պաշտպանական շրջանի բժշկական ծառայության պետ։
1992-1994 թվականներին մասնակցել է Մարտունիի, Մարտակերտի, Աղդամի, Քելբաջարի, Ֆիզուլիի, Կուբաթլուի, Զանգելանի ինքնապաշտպանական և ազատագրական մարտերին, ռազմադաշտային շարժական հոսպիտալներում բուժօգնություն է ցույց տվել հարյուրավոր վիրավոր ազատամարտիկների, կազմակերպել վիրավորների տարհանումը։
Ժողովածու (3479)

Ժողովածու (3320), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3320 թվի տակ։ Գրված է թղթի վրա, որը ունի 15,7X10,7 սմ չափս։ Ձեռագիրը կազմված է 145 թերթից։ Գրված է միասյուն, երկսյուն, նոտրգիր։ Կազմը` ստվարաթուղթ։ Հիշատակարաններ՝ 144բ (1751 թ.), 144ա, 145ա (ԺԸ դ.), կնիք՝ 1ա, 1բ, 2ա, 144բ։


== Բովանդակություն ==
Գր. Նարեկացւոյ Մեկնութիւն երգոց երգոն
Տոմար
Ի Հարանց վարուց
Յովասափ և Բարաղամ
Ճառք (Ոսկերերան, Եպիփան, անանուն)


== Ծանոթագրություններ ==
Ռամաքա

Ռամաքա  (իտալերեն՝ Ramacca)՝ կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 10 630 մարդ, բնակչության խտությունը կազմում է 34 մարդ/կմ²։ Զբաղեցնում է 304 կմ² մակերես տարածք։ Փոստային ինդեքսն է՝ 95040։ Հեռախոսային կոդը՝ 095։
Բնակավայրի հովանավորն է համարվում սուրբ Հովսեփը։ Քաղաքի տոնը նշվում է մարտի 19-ին։
Բազելևշչինա (գյուղ, Յամպոլի շրջան)

Բազելևշչինա (ուկրաիներեն՝ Базелівщина), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Բազելևշչինա գյուղում բնակվում էր 2 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քինբերգ (Վերին Բավարիա)

Քինբերգ (գերմ.՝ Kienberg), Գերմանական կոմունա Բավարիայում։
Ենթարկվում է Վերին Բավարիա վարչական շրջանին։ Մտնում է Տրաունշտայն շրջանի կազմի մեջ։ Ենթարկվում է Օբինգի կառավարությանը։ Բնակչությունը կազմում է 1394 (ըստ 31 դեկտեմբերի 2010 թվականի տվյալով)։ Զբաղեցնում է 22.83 կմ քառ. տարածք։ Պաշտոնական կոդը՝ 09 1 89 126։


== Ծանոթագրություններ ==


== Արտաքին հղումներ ==
Պաշտոնական կայք
Օդափոխիչից մահ

Օդափոխիչից մահ (կորեերեն՝ 선풍기 사망설), Հարավային Կորեայում տարածված հավատալիք, համաձայն որի գիշերը փակ սենյակում միացրած օդափոխիչը կարող է դժբախտություն բերել։ 
Լեգենդն ունի բարենպաստ ազդեցություն։ Ամառը Կորեայում տաք է և չոր, և թույլ առողջություն ունեցող մարդը կարող է շոգից մահանալ։ Օդափոխիչի «մեղքը» նրանում է, որ այն ընդլայնում է նախընտրելի ջերմության տարածումը, իսկ փակ սենյակում առկա խոնավությունը կարող է դառնալ վտանգավոր։ Այնուամենայնիվ, գոյություն ունեն երևույթի ազգային չհիմնավորված մեկնաբանություններ։
Այսպես, մինչև 1970-ական թվականները որևէ տվյալ չի եղել մահվան նմանօրինակ դեպքերի մասին։ Ենթադրվում է, որ այս հավատալիքը տարածվել է կորեական կառավարության կողմից՝ էլեկտրաէներգիա խնայելու նպատակով։


== Պատճառներ ==
Գոյություն ունեն լեգենդի մեկնաբանման հետևյալ տարբերակները։

Միացված օդափոխիչը կարող է առաջացնել հիպոթերմիա՝ մարմնի ցրտահարում։
Օդափոխիչը կարող է առաջացնել շնչահեղձություն՝ սենյակում առկա թթվածնի շարժի կամ ածխաթթու գազի ավելցուկի պատճառով։


== Արձագանք ==
Ամառային շրջանում կորեական ԶԼՄ-ները հաղորդում են օդափոխչից մահվան նորանոր դեպքերի մասին։
Այսպես, 1997 թվականի հուլիսին կորեական անգլալեզու The Korea Herald թերթը հայտնեց, որ մի քանի շաբաթ տևած շոգ եղանակի ժամանակ ամենաքիչը 10 մարդ է մահացել՝ օդափոխիչի միացրած լինելու պատճառով։ Այնուհետև դիտարկվում էր մի դեպք, համաձայն որի Սեուլի արևելքում շնչահեղձ է եղել 16-ամյա մի աղջիկ։ Որպես մահվան պատճառ նշված է եղել միացրած օդափոխիչը։ Հոդվածի վերջում տպված էր փորձագետի կոչը, ով խորհուրդ էր տալիս կորեական ընտանիքներին քնելուց առաջ անջատել օդափոխիչները, ամառային ամիսներին բաց պահել պատուհանները և հնարավորինս հեռու քնել օդափոխիչներից։
Սպառողների իրավունքների պաշտպանության կորեական ընկերությունը 2006 թվականին հայտնել է, որ Հարավային Կորեայում օդափոխիչների հետ կապված դեպքերը մտնում են ամառային ամիսներին տեղի ունեցող դժբախտությունների թոփ հնգյակի մեջ։ Հաղորդագրության մեջ նշված էր նաև, որ 2003 թվականից 2005 թվականներին գրանցվել է քնած ժամանակ շնչահեղձության 20 դեպքեր, որոնք կապված են եղել օդափոխիչի կամ օդորակիչի աշխատանքի հետ։
Հարավային Կորեայում արտադրվող օդափոխիչները ունեն ժամանակացույց, որը հնարավորություն է տալիս ավտոմատ անջատել օդափոխիչը՝ դժբախտ պատահարներից խուսափելու համար։ Օդափոխիչներ արտադրող կորեական խոշոր Shinil Industrial Co. ընկերությունը իր թողարկած ապրանքների վրա նշում է. «Այս ապրանքը կարող է առաջացնել շնչահեղձություն կամ հիպոթերմիա»։


== Ծանոթագրություններ ==


== Արտաքին հղումներ ==
FanDeath.net (անգլ.)
(250) Բետինա

(250) Բետինա (անգլ.՝ Bettina), աստերոիդ աստերոիդների հիմնական գոտում։ Հայտնաբերվել է 1885 թվականի սեպտեմբերի 3-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,148025 ա. մ., առավելագույնը մոտենում է 2,7358 ա. մ. հեռավորության վրա և հեռանում 3,5603 ա. մ.։ Արեգակի շուրջ մեկ ամբողջական պտույտ է կատարում 2040,12 երկրային օրվա ընթացքում, իր ուղեծրով շարժվելով միջինում 0,17646 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,81° անկյուն։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(250) Բետինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)